**Kutsenõukogude esimeeste kogu tööseminar**

**Arutelude kokkuvõtted**

Toimumisaeg: 17.04.2024 kell 13.00 – 16.00

Eesmärk: Kutsekoda ja HTM tutvustavad kutsesüsteemi reformi plaane ja tööjärge ning koguvad kutsenõukogu esimeeste seisukohti uuenduste võtmeprotsesside kohta

Teemad:

1. Tööturu ootuste kirjeldamise mitmekesistamine - ametikirjeldused, oskus/kompetentsiprofiilid ja kutsestandard
2. Oskuste ja kutsete hindamine
3. Oskuste ja kutsete süsteemi OsKuS juhtimine

Arutelude kokkuvõtted

**Teema 1: Tööturu ootuste kirjeldamise mitmekesistamine - ametikirjeldused, oskus/kompetentsiprofiilid ja kutsestandard**

* Ametiprofiil on vajalik info andmiseks ametialal vajalike oskuste kohta. Ametiprofiil on laiem kui ametijuhend, ametijuhendid on spetsiifilised, ettevõtte/organisatsiooni põhine. Võivad olla ametiprofiili koostamisel üheks aluseks.
* Ametiprofiil peab kirjeldamata ametis vajalikke oskusi sihtgrupile arusaadavalt (st lõppkasutaja, õpilane, karjäärinõustaja).
* Eelistati terminit KOMPETENTSIPROFIIL – sõna „oskus“ eesti keeles omab palju kitsamat tähendusvälja kui „kompetents“. Kuigi oskusi on lihtsam hinnata on oluline, et jätkame ka väärtuste ja hoiakute õpetamist ning hindamist.

„Vajalik on ära defineerida OSKUS, KOMPETENTS. Peab olema selgus, kas oskus on kompetents ja sünonüüm või mitte. Erineva taustateadmisega inimesed saavad erinevalt mõistetest aru. Oluline on mõistetes selgusele jõuda.“

* Kaks gruppi leidsid, et kompetentsiprofiilide loomine õppekava aluseks mittereguleeritud valdkondades annaks paindlikkust. Kompetentsiprofiilid sobiksid hästi mikrokvalifikatsioonide õppekava aluseks, võimaldaksid lülitada mikrokvalifikatsioonid kutsesüsteemi.
* Üks grupp kolmest leidis, et kutsestandarditele lisaks kompetentsiprofiili kirjeldada vaja ei ole. Tekitaks ülemäära segadust. Piisab kutsestandardi kirjeldusest õppekava aluseks.
* Kutsestandard võib sellisel juhul olla kahese kasutusega. Reguleeritud kutsetel toimub vastavushindamine ja kutse andmine. Osad kutsestandardid oleksid ainult õppekava aluseks, ei pea kutset andma, hindamist eraldi ei toimu.
* Kutsestandardi koostamise protsess on piisavalt pikk, et tagada stabiilsus ja piisavalt lühike, et võimaldada oluliste muudatuste sisseviimist. Väldib tõmblemist.
* Olemasolevat kutsestandardite maailma on vaja korrastada, kasutuseta kutsestandardeid pole mõistlik hoida.
* Tasemeõpe garanteerib midagi rohkemat kui kutsetunnistus, tasemeõppes saad sa laiemad oskused. Täna on probleem see, et ma ei saa õppida tükki kutsestandardi seest.

**Teema 2:** **Oskuste  ja kutsete hindamine**

* Kas võiks olla variant, et kutse andmist haldab Kutsekoda?
* Ühel kutsel erinevad hindajad – kas võiks olla ning mis tingimustel?
* Luua mikrokvalifikatsioonide hindamise võimalused.
* Reguleeritud kutsete puhul peaks olema taastõendamise kohustus ka varasemalt tähtajatult saadud kutsetel/kvalifikatsioonidel.
* Töömaailma kutse andjate kaasamine õppe läbiviimisesse – kutse andja võiks kindlasti kuuluda õppeasutuse programminõukogusse (kõrghariduse puhul) või nõunike kogusse (kutseharidus).
* Oluline on tööandjate kaasamine hindamisele õppeasutustes. Tööandjad pole rahul kooli kui kutse andjaga. Kooli poolt läbiviidavatesse hindamistesse (sh eksamid) kaasata tööandja esindajad.
* Kool kutse andjana – protsess peaks jääma samaks, kõrgkool tõendab õppekava vastavuse, kandideerib ning saab kutse andja õigused.
* Koolilõpus saadav kutse võiks olla esmane kutse.

**Teema 3: Oskuste ja kutsete süsteemi OsKuS juhtimine**

* Kutsenõukogude ning OSKA eksperdikogude koondamine ning nende baasilt uute valdkondlike eksperdikogude loomine on mõistlik mõte.
* Tulevikukogud võiks keskenduda sisulistele teemadele, mitte olla ainult hästi ettevalmistatud materjalide „ärakoputajaks“.
* Praegune KN ei täida päriselt talle pandud rolli ja ootusi. KN-d tunnetavad, et lihtsalt kinnitavad Kutsekoja ning töörühmade ettevalmistatud dokumente, et neil pole võimalust teha olulise kaaluga ettepanekuid. Kutsesüsteemis tuleks sõnastada sarnaselt OSKA-ga olulised ettepanekud ning nende täitmist seirata.
* Kutsestandardite kinnitamise pädevus võiks liikuda Kutsekojale.
* Valdkondlikke kogusid peab olema rohkem kui praeguseid KN-e, et tagada kogude sisuline töövõime.
* Tulevikukogud peaks olema moodustatud juhtide tasemel, kes teevad valdkonnas olulisi otsuseid.
* Oluline on luua erineva formaalsusastmega protsess reguleeritud ja reguleerimata kutsetele.
* TON kõlapind võiks olla laiem. Siis on lootust, et tehtud ettepanekud saavad ka ellu viidud.

Märkmed koondas *Jamboardi* põhjal: Sigrid-Ester Tani, HTM